พูดถึงอาหารประเภทเป็ดย่างในย่านบางรักมีหลายร้านอยู่ค่ะ แต่ร้านที่เก่าแก่ และยังได้รับความนิยมมาอย่างต่อเนื่องทั้งจากคนรุ่นเก่าแก่แถวๆ นี้แนะนำ รวมไปถึงการันตีจากทั้ง Trip Advisor และยังได้ลงเป็นร้านอาหารแนะนำจากหลายแหล่ง คือ 
ประจักษ์เป็ดย่าง ร้านนี้ค่ะ

   [ ร้านอยู่ตรงไหน???!!!~ ]

   ร้านอยู่ตรงตลาดบางรัก ใกล้โรบินสันบางรักค่ะ แต่อยู่ฝั่งตรงกันข้าม หากมารถไฟฟ้าบีทีเอส ลงสถานีตากสิน ประตู3 เดินมาที่ไฟแดงแล้วเลี้ยวซ้าย ข้ามถนนตรงห้างโรบินสัน แล้วเดินมาทางฝั่งตรงข้ามห้างตรงมาที่ร้านได้เลย

   ร้านเป็นอาคารพานิชห้องเดียว มี 2 ชั้น ซึ่งเป็นห้องแอร์ผสมพัดลม ไปช่วงเช้าเปิดคู่กันยังไม่ค่อยเย็นเท่าไหร่ เดาว่าเที่ยงๆ บ่ายๆ น่าจะไม่ดีไปกว่ากันนะคะ ร้านเปิดมานาน ตัวร้านก็มีอายุมากตาม ด้านในจึงดูเก่า แต่ก็เก๋าด้วยโต๊ะแบบจีน ไม่ค่อยสว่างมากนัก ร้านเปิด 8.30-10.00 ทุกวันค่ะ

   [ ร้านขายอะไรบ้าง???!!!~ ]

   ร้านขายเป็ดย่างเป็นตัว สั่งทานเป็นเมนูข้าวหน้าเป็ด หรือ บะหมี่-ก๋วยเตี๋ยวเป็ด ก็ได้ และยังมี หมูกรอบ หมูแดง และเมนูอาหารตามสั่งเป็นกับข้าว อาหารจานเดียวทั้งเมนูเส้น อย่าง ราดหน้า โกยซีหมี่ คั่วไก่ เมนูข้างต่างๆ และสั่งเป็นกับข้าวก็ได้ ในราคาเริ่มต้นเพียง 40 บาท หากสั่งเพิ่มรายการ ราคาก็ขยับขึ้นเรื่อยๆ

   [ ลองอะไรบ้าง???!!!~ ] 

   ลองข้าวหน้าเป็ดผสมหมูกรอบ ซึ่งหากสั่งข้าวหน้าเป็ดอย่างเดียวราคา 40 บาทค่ะ เพิ่มอีก 20 ได้หมูกรอบมาในปริมาณใกล้ๆ กันกับเป็ด (..หากใครชอบกุนเชียงด้วย แนะนำข้าวเฉโป เพราะเพิ่มอีก 10 บาทค่ะ) 

   เมนูจานนี้ ได้ข้าวไม่เยอะ ส่วนเป็ดและหมูกรอบ ที่ได้น้ำพะโล้รสหวานราดมาขลุกขลิก ถูกหั่นมาแบบชิ้นบาง หลายชิ้น วางแผ่มาจะดูเยอะนะคะ จริงๆ ปริมาณไม่เยอะมาก แต่หากมาดูที่ความอร่อยแล้วถือว่าดีมากค่ะ 

   เป็ดเนื้อแน่น รสชาติดี ย่างจนหนังกรอบเกรียม ไม่มีส่วนไขมันหลงเหลือเลยหละค่ะ และรสชาติคงที่ทุกชิ้นด้วย เวลากัดก็ไม่เหนียว แม้ไม่ได้ใส่น้ำจิ้มเพิ่มเลย ก็อร่อย

   หมูกรอบ ทางร้านเลือกชิ้นหมู 3 ชั้นที่เนื้อเยอะ มันน้อย มาหมักและย่างจนเนื้อหมูเด้งดี ส่วนบนที่ต้องกรอบก็กรอบใช้ได้ ทว่า ความที่ชิ้นบางมาก ทำให้อรรถรสในการทานไม่เต็มที่เท่าไหร่นัก

     [ สรุปคะแนน???!!!~ ]

   โดยรวมมอบ 3.5/5 ดาวค่ะ

???????????????????? : การเดินทาง/โลเกชั่น/การจอดรถ

   3.5/5 ร้านอยู่ในโลเกชั่นที่มาด้วยบีทีเอสง่ายกว่าขับรถมา แต่หากขับรถมา ต้องหาที่จอดรถริมถนนละแวกร้านเอาเองค่ะ

???????????? : ความสวยงาม/บรรยากาศ

    3/5 ลักษณะแบบร้านอาหารเก่าแก่ในอาคารพานิชย์ทั่วไป แลดูเก่า ไม่สว่าง เพดานร้านยังต่ำ ดูอึดอัด แต่ร้านก็ให้ความรู้สึกคุ้นชินเพราะร้านแนวนี้ก็เป็นประมาณนี้ค่ะ

???????????? : การบริการ

   3.5/5 ร้านแยกส่วนกันชัดเจน คือพนักงานต้อนรับและเสิร์ฟ แผนกตระเตรียมด้านหน้าที่แยกส่วนเนื้อสัตว์และก๋วยเตี๋ยว และเจ้าของร้านเป็นแผนกคิดเงิน จะสั่งต้องสั่งที่พนักงานเท่านั้นน่ะค่ะ ลองสั่งไปที่เจ้าของ เค้าเรียกพนักงานให้รับออเดอร์แทน ก็เสียเวลาไปนิดหน่อย ???????????? แต่พนักงานก็ดูแลดีค่ะ

???????????????? : รสชาติ/คุณภาพ/ความคุ้มค่า

   4/5 รสชาติดี แต่ได้ปริมาณไม่เยอะนะคะ ถือว่าก็แพงอยู่